Stege

Stege er en by på øya Møn sør for Sjælland i Danmark. Den har 3 765 innbyggere (2023) og ligger i Vordingborg kommune i Region Sjælland.

Inntil kommunalreformen i 2007 var byen administrasjonssenter i tidligere Møn kommune. Stege er sammenvokst med bydelen Lendemarke som ligger vest for Stege havn, adskilt av en kort bro over et smalt sund. 

Byen vokste frem rundt borgen Stegehus som ble grunnlagt i 1247. Stege ble kjøpstad i 1268. Byens mølleport er fra det 16. århundre. På begynnelsen av 1900-tallet var Stege den mest betydningsfulle handelsbyen på Møn, og produksjon av sukker var en av byens viktigste industrier. Sukkerfabrikken ble nedlagt i 1989.

 Referanser 


 Eksterne lenker 



Kategori:Byer i Region Sjælland
Kategori:Vordingborg kommune
Kategori:Møn